Аҧсны Аҳәынҭқарра Акультуреи аҭоурых-культуратә ҭынха ахьчареи рминистрра ацхыраарала ахәыҷтәы вокалтә студиа «Анасыҧ» Х Жәларбжьаратәи афольклортә фестиваль «ИНТЕРФОЛК Урыстәыла» ахы аланархәуеит
Ахәыҷтәы вокалтә студиа «Анасыҧ» Аҧсны ахьӡала Х Жәларбжьаратәи афольклортә фестиваль аҟны иқәгылоит. Афестиваль мҩаҧысуеит ақалақь Санкт-Петербург ноиабр 10-14 рзы.
Жәларбжьаратәи афестиваль «ИНТЕРФОЛК Урыстәыла» аҧҵан 2008 шықәсазы, уи нахыс Санкт-Петербург акультуратә ҧсҭазаара иахәҭакны иҟалеит. Арҭ ашықәсқәа ирылагӡаны афестиваль иалахәын 30 инреиҳаны аҳәынҭқаррақәа рҟынтә агәыҧқәа – Швеицариа, Австриа, Куба, Китаи, Иран уҳәа егьырҭ аҳәынҭқаррақәа рҟынтә.
Астудиа «Анасыҧ» асахьаркыратә напхгаҩы Аида Маланӡиа иазгәалҭеит, аиҧш зеиҧшу афестивальқәа рҟны ахалархәра иабзоураны ахәыҷқәа ироуеит алшара егьырҭ амилаҭқәеи аҳәынҭқаррақәеи рмузикатә традициақәа реилкаара, рыҭҵаара, иара убас афестиваль алахәылацәа рҟазаратә еимадарақәа рзы ицхыраагӡоуп.